અમારી શુભેચ્છાઓ અને મંગલકામનાઓ વ્યકત કરવા અમે એક વાઝમાં ગુલાબનાં સુંદર લાલ ફૂલો, અગરબત્તીનાં પેકેટ તથા અનુરાધાએ બનાવેલ સુંદર ગ્રીટિંગ કાર્ડ લઈને નિર્ધારિત સમયે પહોંચી ગયાં. મેં અમારો પરિચય આપ્યો અને કહ્યું કે અનુરાધા કુશળ કલાકાર છે અને અહીંની એક શાળામાં ચિત્રકળાની શિક્ષિકા છે. સંજીવભાઈ પોતે આર્કિટેક્ટ એટલે એમની આર્ટની દષ્ટિ અત્યંત કેળવાયેલી. એમને અનુરાધાનું કાર્ડ અત્યંત ગમ્યું અને સાચા હૃદયથી એનાં વખાણ કર્યાં.